CELEX: 32014R0875
Language: bg
Date: 2014-08-08 00:00:00
Title: Регламент за изпълнение (ЕС) № 875/2014 на Комисията от 8 август 2014 година относно класирането на някои стоки в Комбинираната номенклатура

13.8.2014   
            
            
               BG
            
            
               Официален вестник на Европейския съюз
            
            
               L 240/9
            
         РЕГЛАМЕНТ ЗА ИЗПЪЛНЕНИЕ (ЕС) № 875/2014 НА КОМИСИЯТА
   от 8 август 2014 година
   относно класирането на някои стоки в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:
   
               (1)
            
            
               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки относно класирането на стоките, посочени в приложението към настоящия регламент.
            
         
               (2)
            
            
               Регламент (ЕИО) № 2658/87 определя общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея, с която се добавят допълнителни подраздели към нея и която е създадена със специални разпоредби на Съюза с оглед на прилагането на тарифни и други мерки, свързани с търговията със стоки.
            
         
               (3)
            
            
               Съгласно тези общи правила стоките, описани в колона 1 от таблицата в приложението, следва да бъдат класирани в кодовете по КН, посочени в колона 2, на основание на посоченото в колона 3 от същата таблица.
            
         
               (4)
            
            
               Целесъобразно е да се предвиди обвързващата тарифна информация, издадена по отношение на обхванатите от настоящия регламент стоки, която не е в съответствие с настоящия регламент, да може да продължи да бъде използвана от титуляря за известен период от време съгласно член 12, параграф 6 от Регламент (ЕИО) № 2913/92 на Съвета (2). Този период следва да бъде определен на три месеца.
            
         
               (5)
            
            
               Мерките, предвидени в настоящия регламент, са в съответствие със становището на Комитета по Митническия кодекс,
            
         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата в приложението, се класират в Комбинираната номенклатура в кода по КН, посочен в колона 2 от същата таблица.
   Член 2
   Обвързващата тарифна информация, която не съответства на настоящия регламент, може да продължи да се използва в съответствие с член 12, параграф 6 от Регламент (ЕИО) № 2913/92 за период от три месеца от датата на влизане в сила на настоящия регламент.
   Член 3
   Настоящият регламент влиза в сила на двадесетия ден след публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 8 август 2014 година.
      
         
            За Комисията,
         
         
            от името на председателя,
         
         Martine REICHERTS
         
            Член на Комисията
         
      
   
   
      (1)  ОВ L 256, 7.9.1987 г., стр. 1.
   
      (2)  Регламент (ЕИО) № 2913/92 на Съвета от 12 октомври 1992 г. за създаване на Митнически кодекс на Общността (ОВ L 302, 19.10.1992 г., стр. 1).
   
      ПРИЛОЖЕНИЕ
      
                  Описание на стоките
               
               
                  Класиране
                  (код по КН)
               
               
                  Основания
               
            
                  (1)
               
               
                  (2)
               
               
                  (3)
               
            
                  Изделие (т.нар. „светодиодна плоча“) в алуминиев корпус с размери приблизително 40 × 40 × 7 cm, включващо следните компоненти:
                  
                              —
                           
                           
                              светодиоди (LED), монтирани върху печатна платка с плътност на пикселите 72 × 72 и яркост 2 000 cd/m2,
                           
                        
                              —
                           
                           
                              конектори за електрическо захранване (вход и изход),
                           
                        
                              —
                           
                           
                              конектори за приемане на данни (вход и изход),
                           
                        
                              —
                           
                           
                              скоби и отвори за монтиране на няколко плочи заедно.
                           
                        Изделието е представено за използване в модулна светодиодна видеостена. То не включва видеопроцесор.
                  Светодиодната плоча, независимо дали е свързана или не с други плочи, не може да възпроизвежда видеоизображения, произхождащи пряко от източник на видеосигнал. Тя може да възпроизвежда само сигнали, произхождащи от специален видеопроцесор (т.нар. „цифров преобразувател“), който обработва сигналите и ги разделя на общия брой плочи в светодиодната видеостена.
                  Когато е свързана с видеопроцесора, плочата може да възпроизвежда изображения в голям брой цветове (281 трилиона цвята).
                  Вж. изображенията (1)
                  
               
               
                  8529 90 92
               
               
                  Класирането се определя въз основа на общи правила 1 и 6 за тълкуване на Комбинираната номенклатура, забележка 2, буква б) към раздел XVI, и описанието на кодове по КН 8529, 8529 90 и 8529 90 92.
                  Предвид нейните обективни характеристики, като например присъствието на монтажните скоби, конекторите и капацитета за възпроизвеждане на изображения в голям брой цветове, светодиодната плоча е предназначена за свързване към други плочи и към специален външен видеопроцесор в светодиодна видеостена от подпозиция 8528 59.
                  Първоначалният видеосигнал се обработва и се предава от видеопроцесора към светодиодната видеостена. Видеопроцесорът разделя пълния видеосигнал на общия брой плочи. Когато една плоча липсва или е повредена, видеосигналът не се възпроизвежда изцяло от видеостената. Следователно всяка отделна плоча се счита за съществен елемент за цялостното функциониране на светодиодната видеостена.
                  Класиране чрез прилагане на забележка 2, буква а) към раздел XVI се изключва, тъй като светодиодната плоча, независимо дали е свързана или не с други плочи, може да функционира само в съчетание с видеопроцесора. Поради това се изключва класиране в позиция 8528 като монитор или в позиция 8531 като апарат за визуална сигнализация.
                  Следователно изделието трябва да се класира в код по КН 8529 90 92 като други части за апарати, посочени в позиция 8528.
               
            
         
      
                  
                     
               
               
                  
                     
               
            
         (1)  Изображенията са само за информация